proxectonos/corpus_dominio_legal_administrativo_tmp huggingface dataset:
CUESTIÓN de inconstitucionalidade 1619-2015, en relación co artigo 32.1 da Lei 5/1997, do 22 de xullo, de Administración local de Galicia, por posible vulneración do artigo 148.1.18ª da Constitución española.
Tribunal Constitucional — I. Disposicións xerais — 17/06/2015

O Pleno do Tribunal Constitucional, por providencia do 9 de xuño actual, acordou admitir a trámite a cuestión de inconstitucionalidade núm. 1619-2015, presentada pola Sección Segunda da Sala do Contencioso-Administrativo do Tribunal Superior de Xustiza de Galicia, no procedemento ordinario núm. 4497-2013, en relación co artigo 32.1 da Lei 5/1997, do 22 de xullo, de Administración local de Galicia, por posible vulneración do artigo 148.1.18ª da Constitución española, e, de conformidade co disposto no artigo 10.1.c) da LOTC, deferir á Sala Segunda, á cal por quenda obxectiva lle correspondeu, o coñecemento da presente cuestión.
De conformidade co establecido no artigo 37.2 da LOTC, quen que sexa parte no procedemento ordinario núm. 4497-2013 poderá comparecer ante este tribunal dentro dos quince días seguintes á publicación do presente edicto no Boletín Oficial del Estado.
Madrid, 9 de xuño de 2015
RESOLUCIÓN do 22 de maio de 2015, da Secretaría Xeral de Cultura, pola que se inscribe a Federación Andaluza de Amigos del Camino de Santiago no Rexistro de Entidades de Promoción do Camiño de Santiago.
Consellería de Cultura, Educación e Ordenación Universitaria — III. Outras disposicións — 19/06/2015

Feitos.
A Federación Andaluza de Amigos del Camino de Santiago presenta una solicitude de inscrición no Rexistro de Entidades de Promoción do Camiño de Santiago o día 11 de maio de 2015.
A solicitude foi presentada segundo o modelo que figura como anexo I do Decreto 45/2001, de refundición da normativa en materia do Camiño de Santiago (DOG núm. 36, do 20 de febreiro), modificado polo Decreto 209/2002, do 13 de xuño (DOG núm. 121, do 25 de xuño), e xunto con ela foi presentada a documentación pertinente segundo o artigo 26 do citado decreto.
Fundamentos de dereito.
É de aplicación especificamente ao procedemento a seguinte normativa:
Decreto 4/2013, do 10 de xaneiro, polo que se establece a estrutura orgánica da Consellería de Cultura, Educación e Ordenación Universitaria.
Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
O artigo 23 deste último decreto regula que para a súa inscrición no rexistro as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste.
O xefe do Servizo de Protección e Fomento da Dirección Xeral do Patrimonio Cultural emite un informe o día 21 de maio de 2015 sobre a solicitude, en que se constata que a Federación Andaluza de Amigos del Camino de Santiago persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febreiro. Por iso,
Que a Federación Andaluza de Amigos del Camino de Santiago quede inscrita no Rexistro de Entidades de Promoción do Camiño de Santiago co número 208.
Santiago de Compostela, 22 de maio de 2015
ORDE do 4 de xuño de 2015 pola que se fai pública a resolución das axudas para estudos universitarios no curso académico 2014/15 de segundo e posteriores cursos nas universidades do Sistema universitario de Galicia.
Consellería de Cultura, Educación e Ordenación Universitaria — III. Outras disposicións — 19/06/2015

Pola Orde do 10 de decembro de 2014, DOG do 9 de xaneiro, aprobáronse as bases e procedeuse á convocatoria de axudas, en réxime de concorrencia competitiva, para estudos universitarios no curso académico 2014/15 de segundo e posteriores cursos nas universidades do Sistema universitario de Galicia.
De acordo co establecido no artigo 6 da orde anteriormente citada, desde o día 31 de marzo de 2015 ao 13 de abril de 2015 expuxéronse as listas provisionais de solicitudes admitidas e excluídas por documentación e, durante ese mesmo prazo, os interesados puideron formular reclamacións ou emendar erros e faltas de documentación ante Secretaría Xeral de Universidades.
Transcorrido este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, de acordo co establecido no artigo 9 das bases da convocatoria e atendendo ao informe-proposta elevado pola citada comisión avaliadora a través da Secretaría Xeral de Universidades, esta consellería,
Artigo 1
Concederlle a axuda para a matrícula aos estudantes universitarios que se relacionan na listaxe de concedidas do anexo I desta orde e pola contía que en cada caso se sinala.
Artigo 2
O aboamento da axuda para a matrícula farase nun pagamento único na conta bancaria indicada polo/a interesado/a.
Artigo 3
Denegarlle a axuda ao alumnado que se relaciona no anexo II desta orde como solicitudes denegadas, pola causa que en cada caso se sinala.
Artigo 4
O incumprimento por parte do/a bolseiro/a de calquera das condicións recollidas nesta orde e demais normas aplicables poderá constituír causa determinante de revogación da axuda e do reintegro total ou parcial polo/a beneficiario/a das cantidades percibidas xunto cos xuros de demora que lle poidan corresponder en cada caso, en aplicación do disposto nos artigos 33 e seguintes da Lei 9/2007, do 13 de xuño, de subvencións de Galicia, no Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia.
Artigo 6
Contra a presente orde, que esgota a vía administrativa, os interesados poderán interpoñer recurso potestativo de reposición ante o conselleiro de Cultura, Educación e Ordenación Universitaria no prazo dun mes a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 4 de xuño de 2015
RESOLUCIÓN do 9 de xuño de 2015, da Secretaría Xeral para o Deporte, pola que se concede a denominación Complexo Náutico e Campo de Regatas de Verducido-David Cal a unha instalación deportiva de titularidade autonómica.
Vicepresidencia e Consellería de Presidencia, Administracións Públicas e Xustiza — III. Outras disposicións — 17/06/2015

Consonte a competencia exclusiva sobre o deporte recollida no artigo 27.22 do Estatuto de autonomía de Galicia, e segundo o establecido no seu desenvolvemento pola Lei 3/2012, do 2 de abril, do deporte de Galicia, corresponde á Administración autonómica, entre outras competencias, o outorgamento de distincións no ámbito deportivo (artigo 5.1 e).
O Complexo Náutico e Campo de Regatas de Verducido en Pontevedra é unha instalación deportiva de titularidade da Xunta de Galicia destinada á formación, preparación e especialización dos deportistas galegos da modalidade deportiva de piragüismo.
Pola súa parte, David Cal Figueroa é o mellor deportista olímpico español de todos os tempos, que atesoura cinco medallas en Xogos Olímpicos, así como numerosas medallas en campionatos do mundo e de Europa, sendo un referente mundial da elite competitiva na súa disciplina deportiva e tamén dos valores deportivos.
A teor destes méritos, merecedor do xusto recoñecemento á súa traxectoria e á súa achega ao deporte galego,
Conceder a denominación de Complexo Náutico e Campo de Regatas de Verducido-David Cal ao Complexo Náutico e Campo de Regatas de Verducido en Pontevedra, instalación deportiva de titularidade da Xunta de Galicia.
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 9 de xuño de 2015
DECRETO 82/2015, do 11 de xuño, polo que se nomea directora xeral de Xuventude e Voluntariado a Cecilia Vázquez Suárez.
Consellería de Traballo e Benestar — II. Autoridades e persoal — 12/06/2015

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e no artigo 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Traballo e Benestar e logo de deliberación do Consello da Xunta de Galicia na súa reunión do día once de xuño de dous mil quince,
Nomeo directora xeral de Xuventude e Voluntariado a Cecilia Vázquez Suárez.
Santiago de Compostela, once de xuño de dous mil quince
DECRETO 84/2015, do 28 de maio, polo que se aproba o cambio de titularidade de dúas parcelas lindeiras coa estrada PO-553 (parroquia de Goián) a prol do Concello de Tomiño.
Consellería de Medio Ambiente, Territorio e Infraestruturas — III. Outras disposicións — 12/06/2015

Segundo o teor do artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados por decreto da Xunta de Galicia, por proposta da consellaría competente en materia de estradas e logo do acordo entre as administracións afectadas.
Por outra parte, a citada lei de estradas dispón no artigo 9.7 que os cambios de titularidade poderán abranguer estradas, treitos, elementos funcionais e/ou espazos da zona de dominio público adxacente.
O Concello de Tomiño solicita á Consellería de Medio Ambiente, Territorio e Infraestruturas o cambio de titularidade de dúas parcelas lindeiras coa estrada PO-553 sitas na parroquia de Goián e que foron expropiadas con motivo da construción da ponte internacional en Goián (Tomiño)-Vilanova da Cerveira (Portugal), co obxecto de destinar os ditos bens públicos a fins de interese social.
A Axencia Galega de Infraestruturas, de acordo co informe emitido polos servizos competentes, formulou a proposta favorable á transferencia de titularidade das seguintes parcelas de referencia castastral:
– Parcela referencia catastral: 36054B506050020000LK.
– Parcela referencia catastral: 36054B506050010000LO.
De conformidade co anteriormente exposto, por proposta da conselleira de Medio Ambiente, Territorio e Infraestruturas, logo de deliberación do Consello da Xunta de Galicia, na súa reunión do día vinte e oito de maio de dous mil quince,
Artigo 1
Apróbase o cambio de titularidade a prol do Concello de Tomiño das seguintes parcelas:
– Parcela referencia catastral: 36054B506050020000LK.
– Parcela referencia catastral: 36054B506050010000LO.
Artigo 2
O Concello de Tomiño deberá de levar a cabo as actuacións necesarias ante os organismos oficiais correspondentes para regularizar a titularidade dos terreos adxacentes obxecto de cesión.
Artigo 3
A entrega dos bens formalizarase no prazo dos dous meses seguintes á publicación deste decreto no
Diario Oficial de Galicia
mediante a sinatura da correspondente acta de entrega.
Artigo 4
Corresponderán ao Concello de Tomiño, a partir da formalización da entrega, todas as actividades de xestión, mantemento, conservación e explotación dos terreos sobrantes, así como o exercicio das funcións de disciplina viaria e calquera outra que puider corresponderlle como nova Administración titular dos terreos.
Disposición derradeira
O presente decreto producirá efectos desde o día seguinte á súa publicación no
Diario Oficial de Galicia
.
Santiago de Compostela, vinte e oito de maio de dous mil quince
CORRECCIÓN de erros. Resolución do 17 de marzo de 2014 pola que se publica o plan de estudos da titulación oficial de máster universitario en Teatro e Artes Escénicas.
Universidade de Vigo — III. Outras disposicións — 12/06/2015

Detectado un erro na referida resolución publicada no Diario Oficial de Galicia número 75, do 21 de abril de 2014, cómpre realizar a oportuna corrección:
Na páxina 18047, no cadro 2 do anexo: materias, créditos e módulos do máster, onde di: «Especialidade. Estudos Literarios e Teatrais», debe dicir: «Orientación: estudos literarios e teatrais»; e onde di: «Especialidade. Educación e Animación Teatral», debe dicir: «Orientación: educación e animación teatral».
Na páxina 18048, onde di: «Este máster ten dúas especialidades. Estudos Literarios e Teatrais e Educación e Animación Teatral. O alumnado ten que matricularse de 30 ECTS obrigatorios do módulo de formación fundamental; de 6 ECTS obrigatorios do módulo de prácticas externas; de 6 ECTS obrigatorios do traballo fin de máster e, por último, de 18 ECTS optativos. Estes créditos optativos escolleraos do seguinte xeito: 9 ECTS da especialidade que elixa e, os 9 ECTS restantes, entre os ECTS da especialidade non escollida e dos ofertados no módulo de Formación Complementaria en Artes Escénicas.», debe dicir: «Este máster ten dúas orientacións: estudos literarios e teatrais e educación e animación teatral. O alumnado ten que matricularse de 30 ECTS obrigatorios do módulo de formación fundamental; de 6 ECTS obrigatorios do módulo de prácticas externas; de 6 ECTS obrigatorios do traballo fin de máster e, por último, de 18 ECTS optativos. Estes créditos optativos escolleraos do seguinte xeito: 9 ECTS da orientación que elixa e, os 9 ECTS restantes, entre os ECTS da orientación non escollida e dos ofertados no módulo de Formación Complementaria en Artes Escénicas».
DECRETO 83/2015, do 4 de xuño, polo que se concede a Medalla Castelao.
Vicepresidencia e Consellería de Presidencia, Administracións Públicas e Xustiza — III. Outras disposicións — 12/06/2015

En atención aos méritos que neles concorren, por proposta do vicepresidente e conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día catro de xuño de dous mil quince, concédese a Medalla Castelao a:
– Verónica Boquete Giadáns
– José Domingo Castaño Solar
– Carlos Fernández-Nóvoa Rodríguez
– Rede Galega contra a Trata
– Vaca Films Studio, S.L.
Santiago de Compostela, catro de xuño de dous mil quince
RESOLUCIÓN do 2 de xuño de 2015, da Secretaría Xeral do Medio Rural e Montes, pola que se dá publicidade ás axudas concedidas ao abeiro da Orde do 4 de marzo de 2015 pola que se establecen as bases reguladoras e se convocan para o ano 2015 as axudas para o fomento do asociacionismo na utilización de maquinaria en réxime asociativo en Galicia, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013.
Consellería do Medio Rural e do Mar — III. Outras disposicións — 12/06/2015

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13, punto 4, da Lei 4/2006, do 20 de xuño, de transparencia e de boas prácticas na Administración pública galega, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e crédito orzamentario a que se imputen, a finalidade da subvención, o beneficiario e a cantidade concedida.
Na súa virtude, a Secretaría Xeral do Medio Rural e Montes, por delegación da conselleira,
Publicar no
Diario Oficial de Galicia
as axudas concedidas ao abeiro da Orde do 4 de marzo de 2015 pola que se establecen as bases reguladoras e se convocan para o ano 2015 as axudas para o fomento do asociacionismo na utilización de maquinaria en réxime asociativo en Galicia cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e que figuran como anexo nesta resolución.
Santiago de Compostela, 2 de xuño de 2015
Convocatoria:
Orde do 4 de marzo de 2015 pola que se establecen as bases reguladoras e se convocan para o ano 2015 as axudas para o fomento do asociacionismo na utilización de maquinaria en réxime asociativo en Galicia cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013.
Aplicación orzamentaria:
12.22.712C 770.0 (CP 2007 00425), dotada cun crédito total de 5.500.000 euros (75 % Feader, 12,13 % Magrama, 12,87 % Xunta de Galicia).
Finalidade: utilización de maquinaria en réxime asociativo.
Beneficiarios/as e subvencións:
ORDE do 8 de xuño de 2015 pola que se fixan os prezos por custos de envío das publicacións da Libraría Institucional da Xunta de Galicia.
Consellería de Cultura, Educación e Ordenación Universitaria — III. Outras disposicións — 23/06/2015

Mediante o Decreto 46/2015, do 19 de marzo, créase a Libraría Institucional da Xunta de Galicia, que ten por obxecto a comercialización e distribución, a través dunha plataforma electrónica, do fondo editorial da Xunta de Galicia. A súa xestión correspóndelle á consellería competente en materia de cultura, en cuxa estrutura orgánica se integra dependente do servizo competente en materia de publicacións.
Pola súa vez, a Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no Diario Oficial de Galicia.
Na súa virtude, vista a proposta formulada pola Secretaría Xeral de Cultura da Consellería de Cultura, Educación e Ordenación Universitaria, e logo do informe favorable da Consellería de Facenda, esta consellería
Artigo 1. Obxecto
Esta orde ten por obxecto fixar os prezos por custos de envío das publicacións da Xunta de Galicia que se distribúan a través da Libraría Institucional.
Artigo 2. Fixación do prezo
1.O prezo varía en función do peso do pedido: 2 € para pedidos de ata 2 kg e 5 € para pedidos de máis de 2 kg e menos de 25 kg. Non se distribúen pedidos que superen os 25 kg de peso.
2. Estes prezos entenderase, de ser o caso, co IVE incluído.
3. No caso de publicacións venais, engadiranse ao prezo de venda ao público da respectiva publicación os custos por envío.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 8 de xuño de 2015
CORRECCIÓN de erros. Resolución do 2 de xuño de 2015, da Dirección Xeral de Mobilidade, pola que se convoca a realización das probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril.
Consellería de Medio Ambiente, Territorio e Infraestruturas — III. Outras disposicións — 23/06/2015

Advertidos erros na Resolución do 2 de xuño de 2015, da Dirección Xeral de Mobilidade, pola que se convoca a realización das probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, publicada no DOG número 113, do mércores 17 de xuño de 2015, cómpre facer a seguinte corrección:
Na páxina 24061, na base sexta, punto 1, onde di: «...os dereitos de exame fíxanse na contía de 21,40 euros por cada un dos exames a que a persoa interesada se presente», debe dicir: «...os dereitos de exame fíxanse na contía de 25,20 euros por cada un dos exames a que a persoa interesada se presente».
CORRECCIÓN de erros. Orde do 2 de xuño de 2015 pola que se establecen as bases que rexerán a concesión de subvencións plurianuais a entidades de iniciativa social para a promoción de actividades de servizos sociais comunitarios e inclusión social e se procede á súa convocatoria para os anos 2015 e 2016 (cofinanciada parcialmente polo Fondo Social Europeo).
Consellería de Traballo e Benestar — III. Outras disposicións — 23/06/2015

Advertido un erro na citada orde na súa versión en galego, publicada no Diario Oficial de Galicia núm. 108, do 10 de xuño de 2015, cómpre realizar a súa corrección.
Na páxina 22639, a primeira parte do anexo V debe ser substituída pola seguinte:
RESOLUCIÓN do 19 de febreiro de 2015 pola que se publica o plan de estudos de graduado ou graduada en Mestre de Educación Infantil.
Universidade de Santiago de Compostela — III. Outras disposicións — 17/03/2015

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 24 de febreiro de 2012 (publicado no BOE do 26 de marzo de 2012 por Resolución do secretario de Estado de Universidades do 5 de marzo de 2012).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado ou graduada en Mestre de Educación Infantil pola Universidade de Santiago de Compostela, que quedará estruturado segundo consta no anexo.
Santiago de Compostela, 19 de febreiro de 2015
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulo).
Módulo de optativa xeral de relixión católica (4º curso)
Mencións (4º curso) (2)
Mención en linguaxes artísticas (FCE Santiago)
Mención en educación sonora e visual (FFP Lugo)
5.1.4. Plan de estudos resumido (por curso académico).
Primeiro curso
Segundo curso
Terceiro curso
Cuarto curso
NOTA:
(1) Para realizar o Prácticum establécense os seguintes prerrequisitos:
Prácticum I: será requisito ter superado 48 ECTS do primeiro curso.
Prácticum II: será requisito ter superado 48 ECTS do segundo curso, incluído o Practicum I.
Prácticum III: será requisito ter superado 48 ECTS do terceiro curso, incluído o Practicum II.
(2) Obtención dunha mención: o alumnado poderá obter algunha das mencións sinaladas no plan cursando as disciplinas optativas do módulo correspondente. Ademais, ao longo do Prácticum III, o alumnado deberá realizar un proxecto de traballo vinculado á mención ao que se lle outorga un valor de 3 créditos do total de 12 que comprende este Prácticum; e no traballo fin de grao recóllese o desenvolvemento das competencias propias da mención cun valor de 3 créditos dos 9 do total.
Así mesmo, poderá obter o grao sen mención.
RESOLUCIÓN do 19 de febreiro de 2015 pola que se publica o plan de estudos de graduado ou graduada en Mestre de Educación Primaria.
Universidade de Santiago de Compostela — III. Outras disposicións — 17/03/2015

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 24 de febreiro de 2012 (publicado no BOE do 26 de marzo de 2012 por Resolución do secretario de Estado de Universidades do 5 de marzo de 2012).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado ou graduada en Mestre de Educación Primaria pola Universidade de Santiago de Compostela, que quedará estruturado segundo consta no anexo.
Santiago de Compostela, 19 de febreiro de 2015
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulos).
Módulo didáctico-disciplinar
Módulo de prácticum e traballo fin de grao
Módulo de optativas xerais (4º curso)
Módulo de optativa xeral de relixión católica (4º curso)
Mencións (4º curso) (3)
Mención en titoría e xestión de centros (FFP Lugo)
Mención en lingua estranxeira (FCE Santiago)
Mención en bibliotecas escolares (FFP Lugo)
Mención en AICLE (FFP Lugo)
Mención en Educación musical (FCE Santiago)
Mención en TIC (FCE Santiago)
5.1.4. Plan de estudos resumido (por curso académico).
Primeiro curso
Segundo curso
Terceiro curso
Cuarto curso
NOTAS:
(1) O alumno deberá cursar unha das dúas materias obrigatorias segundo o idioma que elixa. Esta materia é vinculante para obter a mención na lingua correspondente.
(2) Para superar o Prácticum establécense os seguintes prerrequisitos:
Prácticum I: será requisito ter superados cando menos 48 ECTS do primeiro curso.
Prácticum II: será requisito ter superados cando menos 48 ECTS do segundo curso, incluído o Prácticum I.
Prácticum III: será requisito ter superados cando menos 48 ECTS do terceiro curso, incluído o Prácticum II.
(3) Obtención dunha mención: o alumnado poderá obter algunha das mencións sinaladas no plan cursando as materias optativas do módulo correspondente. Ademais, ao longo do Prácticum III, o alumnado deberá realizar un proxecto de traballo vinculado á mención, ao cal se outorga un valor de 3 créditos do total de 12 que comprende este Prácticum; e no traballo fin de grao considerase o desenvolvemento das competencias propias da mención cun valor de 3 créditos dos 9 do total.
Así mesmo, poderá obter o grao sen mención.
CORRECCIÓN de erros. Lei 11/2014, do 19 de decembro, de orzamentos xerais da Comunidade Autónoma de Galicia para o ano 2015.
Presidencia da Xunta de Galicia — I. Disposicións xerais — 05/03/2015

Advertido un erro na citada lei, publicada no
Diario Oficial de Galicia
núm. 249, do 30 de decembro de 2014, cómpre realizar a oportuna corrección:
Na páxina 53315, na data da sinatura, onde di: «Santiago de Compostela, vinte e nove de decembro de dous mil catorce», debe dicir: «Santiago de Compostela, dezanove de decembro de dous mil catorce».
CORRECCIÓN de erros. Lei 12/2014, do 22 de decembro, de medidas fiscais e administrativas.
Presidencia da Xunta de Galicia — I. Disposicións xerais — 04/03/2015

Advertidos erros na publicación da Lei 12/2014, do 22 de decembro, de medidas fiscais e administrativas, publicada no
Diario Oficial de Galicia
núm. 249, do 30 de decembro de 2014, cómpre facer as oportunas correccións no sentido que se indica a seguir:
Na páxina 53568, onde di: «TÍTULO I. Medidas administrativas», debe dicir: «TÍTULO II. Medidas administrativas».
Na páxina 53622, no punto Dous da disposición derradeira quinta, onde di «…O ICAM exixirá respecto ás…», debe dicir «…O ICAM exixirase respecto ás…».
CORRECCIÓN de erros. Resolución do 16 de febreiro de 2015 pola que se regulan as bases para a concesión de bolsas de formación práctica en diversas áreas e se procede á súa convocatoria.
Axencia Turismo de Galicia — III. Outras disposicións — 10/03/2015

Advertido erro na citada resolución publicada no Diario Oficial de Galicia núm. 41, do 2 de marzo de 2015, cómpre realizar a oportuna corrección:
Na páxina 8537, no artigo 5.2.a) das bases reguladoras, onde di: «licenciados ou grao en turismo; diplomados en turismo; técnicos superiores en información e comercialización turística; técnicos superiores en axencias de viaxes», debe dicir: «licenciados ou grao en turismo; diplomados en turismo; técnicos superiores en información e comercialización turística; técnicos superiores en axencias de viaxes, ou titulación homologada equivalente».
RESOLUCIÓN do 9 de marzo de 2015 pola que se procede á publicación dos requirimentos de emenda das axudas ás empresas do sector téxtil-moda-confección para a realización de actuacións e estratexias de promoción e internacionalización en desenvolvemento do Plan estratéxico do téxtil, Visión 2020, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013.
Instituto Galego de Promoción Económica — III. Outras disposicións — 13/03/2015

Mediante Resolución do 19 de decembro de 2014 (DOG núm. 248, do 29 de decembro) publicáronse as bases reguladoras das axudas do Igape ás empresas do sector téxtil-moda-confección para a realización de actuacións e estratexias de promoción e internacionalización en desenvolvemento do Plan estratéxico do téxtil, Visión 2020, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013 procedéndose á súa convocatoria, en réxime de concorrencia competitiva, para o ano 2015, por trámite anticipado de gasto.
Por parte do órgano instrutor do procedemento administrativo previsto no artigo 10 das ditas bases reguladoras, están analizándose as solicitudes presentadas polos solicitantes que se acolleron á presente convocatoria de axudas.
Nunha primeira fase de revisión identificáronse varios expedientes que non reúnen algún dos requisitos exixidos nas bases reguladoras, polo que resulta procedente efectuar os oportunos requirimentos de emenda.
O artigo 10.2 das bases reguladoras dispón que de conformidade co establecido nos artigos 59.6.b) e 60 da Lei 30/1992, este requirimento de emenda realizarase preferentemente mediante publicación no
Diario Oficial de Galicia
e producirá os mesmos efectos que a notificación individualizada. A dita publicación tamén se realizará na páxina web do Igape no enderezo www.tramita.igape.es, onde se establecerá o contido pormenorizado do requirimento que se fai.
En virtude do anterior,
Primeiro. Dar publicidade á relación de solicitantes de axuda xa revisadas que deben ser obxecto de emenda segundo se recolle no anexo I a esta resolución.
Segundo. Requirir os solicitantes incluídos nos ditos anexos para que, no prazo de dez días hábiles contados desde o seguinte ao da publicación da presente resolución no DOG, emenden a falta ou presenten os documentos preceptivos conforme se lles indique na información detallada do requirimento dispoñible no enderezo www.tramita.igape.es, ao cal accederán a través da aplicación informática habilitada para estas axudas co NIF e código IDE, desde a páxina web do Instituto Galego de Promoción Económica (Igape), na oficina virtual.
Terceiro. De acordo co disposto no artigo 10.2 das bases reguladoras, no suposto de que non se atenda o requirimento no prazo indicado, ou se a emenda resulta incompleta ou defectuosa, teráselle por desistido na súa petición ao solicitante e arquivarase o expediente, tras a correspondente resolución que será ditada nos termos previstos no artigo 42 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 9 de marzo de 2015
ORDE do 18 de febreiro de 2015 pola que se publica a relación de postos de traballo do Instituto de Medicina Legal de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 13/03/2015

De conformidade coa previsión establecida polo artigo 479.4 da Lei orgánica 6/1985, do 1 de xullo, do poder xudicial, o Real decreto 1704/2004, do 16 de xullo, determinou a sede do Instituto de Medicina Legal de Galicia (Imelga), que foi creado e regulado polo Decreto 119/2005, do 6 de maio, e configurouno como o órgano técnico ao servizo da Administración de xustiza que ten como función auxiliar os xulgados, tribunais, fiscalías e oficinas do Rexistro Civil en materia de medicina forense.
Para os efectos da ordenación dos postos de traballo e da súa ocupación polo persoal funcionario, os Institutos de Medicina Legal teñen a consideración de centro de destino, de conformidade co disposto no artigo 521.3 de la citada Lei orgánica 6/1985, do 1 de xullo, do poder xudicial.
De acordo co artigo 522 e seguintes da dita lei orgánica, as comunidades autónomas con competencias asumidas, logo de informe do Consello Xeral do Poder Xudicial e negociación coas organizacións sindicais, procederán á aprobación inicial das relacións de postos de traballo das oficinas xudiciais dos seus respectivos ámbitos territoriais e a aprobación definitiva corresponde ao Ministerio de Xustiza.
Polo exposto, unha vez tramitado o procedemento previsto no artigo 522 e concordantes da Lei orgánica 6/1985 e aprobada definitivamente con data 10 de decembro de 2014 a relación de postos de traballo polo Ministro de Xustiza,
Artigo único. Publicación da relación de postos de traballo do Imelga
Ordenar a publicación no
Diario Oficial de Galicia
da relación de postos de traballo do Imelga que figura como anexo á presente orde.
Santiago de Compostela, 18 de febreiro de 2015
RESOLUCIÓN do 9 de febreiro de 2015 pola que se publica o plan de estudos da titulación oficial de máster universitario en Ciencias Biolóxicas: Bioloxía Molecular, Computacional e Ambiental e Bioindustrias.
Universidade de Vigo — III. Outras disposicións — 04/03/2015

Obtida a verificación do plan de estudos polo Consello de Universidades, logo de informe positivo da Axencia para a Calidade do Sistema Universitario de Galicia (ACSUGA).
Establecido o carácter oficial do título por Acordo do Consello de Ministros do 23 de maio de 2014 (publicado no BOE do 23 de xuño por Resolución da Secretaría Xeral de Universidades do 2 de xuño de 2014).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do número 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008 da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Ciencias Biolóxicas: Bioloxía Molecular, Computacional e Ambiental e Bioindustrias pola Universidade de Vigo, que se recolle no anexo a esta resolución.
Vigo, 9 de febreiro de 2015
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de máster universitario en Ciencias Biolóxicas: Bioloxía Molecular, Computacional e Ambiental e Bioindustrias, o alumnado deberá superar os 78 ECTS obrigatorios e 42 ECTS optativos a elixir de calquera dos módulos.
Ao alumnado que supere 24 ECTS optativos dunha mesma especialidade figuraralle no seu título a mención da dita especialidade.
RESOLUCIÓN do 9 de febreiro de 2015 pola que se publica o plan de estudos da titulación oficial de máster universitario en Enxeñaría de Telecomunicación.
Universidade de Vigo — III. Outras disposicións — 04/03/2015

Obtida a verificación do plan de estudos polo Consello de Universidades, logo de informe positivo da Axencia para a Calidade do Sistema Universitario de Galicia (ACSUGA).
Establecido o carácter oficial do título por Acordo do Consello de Ministros do 14 de novembro de 2014 (publicado no BOE do 29 de decembro por Resolución da Secretaría Xeral de Universidades do 24 de novembro de 2014).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do número 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008 da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Enxeñaría de Telecomunicación pola Universidade de Vigo, que se recolle no anexo a esta resolución.
Vigo, 9 de febreiro de 2015
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Este máster consta de catro especialidades: 1. Especialidade: Radiocomunicación, 2. Especialidade: Telemática, 3. Especialidade: Electrónica e 4. Especialidade: Procesado de Sinal para Comunicacións.
No primeiro curso o alumnado ten que matricularse dos 45 ECTS obrigatorios do módulo I e dos 15 ECTS do submódulo correspondente á especialidade que elixa. No segundo curso o alumnado ten que matricularse de 15 ECTS do submódulo correspondente á especialidade que elixa, de 15 ECTS optativos do módulo VI e dos 30 ECTS do traballo fin de máster.
Para a obtención do título de máster universitario en Enxeñaría de Telecomunicación, o alumnado deberá superar os 120 ECTS dos que consta o máster.
RESOLUCIÓN do 23 de febreiro 2015 pola que se fan públicos, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega, os convenios de colaboración asinados no terceiro cuadrimestre do ano 2014.
Academia Galega de Seguridade Pública — III. Outras disposicións — 06/03/2015

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Academia Galega de Seguridade Pública no terceiro cuadrimestre do ano 2014 e que se relacionan no anexo a esta resolución.
A Estrada, 23 de febreiro de 2015
RESOLUCIÓN do 24 de febreiro de 2015, da Secretaría Xeral de Cultura, pola que se fan públicos os códigos de identificación do Censo de asociacións e entidades culturais de Galicia, correspondentes ao ano 2014.
Consellería de Cultura, Educación e Ordenación Universitaria — III. Outras disposicións — 06/03/2015

Para dar cumprimento ao estipulado no artigo 5 do Decreto 44/2001, do 1 de febreiro, polo que se establece a refundición da normativa en materia do censo de asociacións e entidades culturais, a Secretaría Xeral de Cultura, unha vez aplicadas as claves de clasificación correspondentes, segundo dispón o artigo 4 do devandito decreto, e unha vez finalizado o proceso de clasificación.
Asignar con carácter provisional o código de identificación do censo, asignado ás asociacións e entidades culturais que se relacionan no anexo da presente resolución.
Santiago de Compostela, 24 de febreiro de 2015
A Coruña
Ourense
Pontevedra
RESOLUCIÓN do 20 de xaneiro de 2015, da Secretaría Xeral Técnica da Consellería de Medio Ambiente, Territorio e Infraestruturas, pola que se dá publicidade aos convenios de colaboración subscritos por esta consellería no segundo e terceiro cuadrimestre de 2014.
Consellería de Medio Ambiente, Territorio e Infraestruturas — III. Outras disposicións — 06/03/2015

O artigo 11 da Lei 4/2006, do 30 de xuño, de transparencia e de boas prácticas na Administración pública galega (
Diario Oficial de Galicia
núm. 136, do 14 de xuño), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único. Darlle publicidade á relación dos convenios subscritos pola Consellería de Medio Ambiente, Territorio e Infraestruturas no segundo e terceiro cuadrimestre do ano 2014, que se incorpora como anexo a esta resolución.
Santiago de Compostela, 20 de xaneiro de 2015
RESOLUCIÓN do 23 de febreiro de 2015, da Secretaría Xeral Técnica da Consellería do Medio Rural e do Mar, pola que se dá publicidade aos convenios de colaboración subscritos por esta consellería no segundo e terceiro cuadrimestre do ano 2014.
Consellería do Medio Rural e do Mar — III. Outras disposicións — 06/03/2015

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG número 136, do 14 de xuño), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo 1
Darlle publicidade á relación dos convenios subscritos pola Consellería do Medio Rural e do Mar nos meses de maio, xuño, xullo e agosto do ano 2014 que se incorpora como anexo I a esta resolución.
Artigo 2
Darlle publicidade á relación dos convenios subscritos pola Consellería do Medio Rural e do Mar nos meses de setembro, outubro, novembro e decembro do ano 2014 que se incorpora como anexo II a esta resolución.
Santiago de Compostela, 23 de febreiro de 2015
CORRECCIÓN de erros. Resolución do 4 de marzo de 2014, da Secretaría Xeral para o Deporte, pola que se fai pública a lista de deportistas recoñecidos/as como deportistas galegos/as de alto nivel polo procedemento iniciado en novembro de 2014, así como as solicitudes desestimadas e a causa.
Vicepresidencia e Consellería de Presidencia, Administracións Públicas e Xustiza — III. Outras disposicións — 18/03/2015

Na dita resolución, publicada no DOG número 49, do 12 de marzo de 2015, advertíronse varios erros que cómpre corrixir:
No sumario índice do comezo e na páxina 10058, onde di: «Resolución do 4 de marzo de 2014», debe dicir: «Resolución do 4 de marzo de 2015».
Na páxina 10059, no anexo I, onde di:
Nº
Apelidos
Nome
DNI
Federación
7
Bermúdez González
Alex
77484933A
Piragüismo
Debe dicir:
Nº
Apelidos
Nome
DNI
Federación
7
Bernárdez González
Alex
77484933A
Piragüismo
Na páxina 10060, no anexo I, «Deportistas recoñecidos/as polo procedemento iniciado en novembro de 2014», o texto que di:
Apelidos
Nome
DNI
Federación
Parada Enríquez
Beatriz
39450786J
Taekwondo
Debe pasar ao anexo II «Deportistas non recoñecidos/as», alínea A:
«A. Por non cumprir o criterio deportivo que figura no anexo I da Orde do 30 de maio de 2005 pola que se establecen os criterios para recoñecemento dos deportistas galegos de alto nivel, en desenvolvemento do Decreto 6/2004, do 8 de xaneiro».
Apelidos
Nome
DNI
Federación
Parada Enríquez
Beatriz
39450786J
Taekwondo
Nas páxinas 10062, 10063, 10064, 10065, 10066, 10067, 10068, 10069, 10070 e 10071 do anexo III, onde di:
Debe dicir:
ORDE do 19 de febreiro de 2015 pola que se aproba o Plan de xestión da pesca fluvial do couto de pesca de Parga.
Consellería de Medio Ambiente, Territorio e Infraestruturas — III. Outras disposicións — 04/03/2015

De conformidade co disposto no artigo 68 do Regulamento de ordenación da pesca fluvial e dos ecosistemas acuáticos continentais, aprobado polo Decreto 130/1997, do 14 de maio, o Servizo Provincial de Conservación da Natureza de Lugo iniciou o expediente de aprobación do Plan de xestión da pesca fluvial do couto de Parga nos ríos Parga e Ladroíl, ao seu paso polo concello de Guitiriz en Lugo.
O Plan de xestión da pesca fluvial do couto de Parga nos ríos Parga e Ladroíl foi sometido a participación pública mediante Resolución da Xefatura Territorial de Lugo do 24 de outubro de 2014, durante un prazo de 20 días, anunciado no DOG nº 232, do 3 de decembro de 2014.
No prazo de participación pública non se recibiron alegacións.
Na tramitación do Plan de xestión da pesca fluvial do couto de Parga foron oídos o Comité Provincial de Pesca Fluvial de Lugo e o Comité Galego de Pesca Fluvial. Ambos os comités emitiron informes favorables sobre a aprobación do plan.
A tramitación do expediente de aprobación do Plan de xestión da pesca fluvial do couto de Parga axustouse ao establecido na Lei 7/1992, do 24 de xullo, de pesca fluvial, e ao Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais.
Con suxeición ao establecido no artigo 68 do Decreto 130/1997, do 14 de maio, a Consellería de Medio Ambiente, Territorio e Infraestruturas é o órgano competente para a aprobación dos plans de xestión de recursos piscícolas.
En virtude do anterior, en concordancia co disposto no artigo 27.15 do Estatuto de autonomía, e en uso das atribucións que me confire a Lei 1/1983, do 22 de febreiro, de normas reguladoras da Xunta e a súa Presidencia,
Artigo único. Aprobación do Plan de xestión da pesca fluvial
Apróbase o Plan de xestión da pesca fluvial do couto de Parga.
Disposición adicional única
O contido íntegro deste plan poderá consultarse nas dependencias da Dirección Xeral de Conservación da Natureza da Consellería de Medio Ambiente, Territorio e Infraestruturas, sitas en San Lázaro, s/n, en Santiago de Compostela, así como na páxina web da Consellería de Medio Ambiente, Territorio e Infraestruturas: http://www.cmati.xunta.es/ na parte de pesca fluvial.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 19 de febreiro de 2015
RESOLUCIÓN do 9 de febreiro de 2015 pola que se publica o plan de estudos da titulación oficial do máster universitario en Administración Integrada de Empresas e Responsabilidade Social Corporativa (3ª edición).
Universidade de Vigo — III. Outras disposicións — 05/03/2015

Obtida a verificación do plan de estudos polo Consello de Universidades, logo do informe positivo da Axencia para a Calidade do Sistema Universitario de Galicia (Acsuga).
Establecido o carácter oficial do título por Acordo do Consello de Ministros do 23 de maio de 2014 (publicado no BOE do 23 de xuño de 2014 pola Resolución da Secretaría Xeral de Universidades do 2 de xuño de 2014).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do número 5.1 da memoria para a solicitude de verificación de títulos oficiais segundo o anexo I do Real decreto 1393/2007, do 29 de outubro, segundo o comunicado do 14 de outubro de 2008 da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría resolve:
Publicar o plan de estudos conducente á obtención do título de máster universitario en Administración Integrada de Empresas e Responsabilidade Social Corporativa (3ª edición) pola Universidade de Vigo, que se recolle no anexo a esta resolución.
Vigo, 9 de febreiro de 2015
Rama de coñecemento: Ciencias Sociais e Xurídicas.
Universidades participantes: Vigo.
Cadro 1. Distribución de créditos ECTS segundo o tipo de materia.
Cadro 2. Materias, créditos e módulos do máster.
Para a obtención do título de máster universitario en Administración Integrada de Empresas e Responsabilidade Social Corporativa (3ª edición), o alumnado deberá superar os 60 ECTS de que consta o máster.